stanford-oval/wikipedia huggingface dataset:
Kanadan Grand Prix 2001
Tulokset

| Sija | Nro | Kuljettaja | Talli | Kierrokset | Aika/keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1. | 5 |  Ralf Schumacher | Williams-BMW | 69 | 1.34.31,522 | 2 | 10 |
| 2. | 1 |  Michael Schumacher | Ferrari | 69 | + 20,235 | 1 | 6 |
| 3. | 3 |  Mika Häkkinen | McLaren-Mercedes | 69 | + 40,672 | 8 | 4 |
| 4. | 17 |  Kimi Räikkönen | Sauber-Petronas | 69 | + 1.08,116 | 7 | 3 |
| 5. | 22 |  Jean Alesi | Prost-Acer | 69 | + 1.10,435 | 16 | 2 |
| 6. | 19 |  Pedro de la Rosa | Jaguar-Cosworth | 68 | + 1 krs. | 14 | 1 |
| 7. | 11 |  Ricardo Zonta | Jordan-Honda | 68 | + 1 krs. | 12 |   |
| 8. | 23 |  Luciano Burti | Prost-Acer | 68 | + 1 krs. | 19 |   |
| 9. | 20 |  Tarso Marques | Minardi-European | 66 | + 3 krs. | 21 |   |
| 10. | 14 |  Jos Verstappen | Arrows-Asiatech | 65 | Jarrut | 13 |   |
| 11. | 12 |  Jarno Trulli | Jordan-Honda | 63 | Jarrut | 4 |   |
| Kesk. | 4 |  David Coulthard | McLaren-Mercedes | 54 | Moottori | 3 |   |
| Kesk. | 9 |  Olivier Panis | BAR-Honda | 38 | Jarrut | 6 |   |
| Kesk. | 10 |  Jacques Villeneuve | BAR-Honda | 34 | Vetoakseli | 9 |   |
| Kesk. | 15 |  Enrique Bernoldi | Arrows-Asiatech | 24 | Moottori | 17 |   |
| Kesk. | 6 |  Juan Pablo Montoya | Williams-BMW | 19 | Ulosajo | 10 |   |
| Kesk. | 2 |  Rubens Barrichello | Ferrari | 19 | Ulosajo | 5 |   |
| Kesk. | 8 |  Jenson Button | Benetton-Renault | 17 | Öljyvuoto | 20 |   |
| Kesk. | 21 |  Fernando Alonso | Minardi-European | 7 | Voimansiirto | 22 |   |
| Kesk. | 16 |  Nick Heidfeld | Sauber-Petronas | 1 | Kolari (Irvine) | 11 |   |
| Kesk. | 18 |  Eddie Irvine | Jaguar-Cosworth | 1 | Kolari (Heidfeld) | 15 |   |
| Kesk. | 7 |  Giancarlo Fisichella | Benetton-Renault | 0 | Kolari (Button) | 18 |   |
Muuta

Paalupaikka: Michael Schumacher – 1.15,782
Ricardo Zontan ensimmäinen kilpailu Jordanilla, korvasi Heinz-Harald Frentzenin lauantaista lähtien.
Ralf Schumacher ylitti 100 MM-pisteen rajan.
Prost-tallin 400. kilpailu.
Benetton-tallikaverit Jenson Button ja Giancarlo Fisichella kolaroivat ensimmäisellä kierroksella keskenään.
Reading

| Reading Reading |
| --- | --- |
 Ylh. vas. Raatihuone ja Pyhän Laurentiuksen kirkko, Maiwandin leijonapatsas, keskusta, Readingin luostarin rauniot ja Oracle-ostoskeskus.
 Readingin sijainti Englannissa ja Berkshiressä.
 fiReading 
 51°27′14″N, 0°58′23″W 
Valtio:  Yhdistynyt kuningaskunta
Osa:  Englanti
Alue:  Kaakkois-Englanti
Kreivikunta:  Berkshire
Hallinnon tyyppi:  Yhtenäishallintopiiri
Maantiede
Kokonaispinta-ala:  43 km²
Väestö
Väkiluku (2021):  204 000
Väestötiheys:  4 793 as./km²
 www.reading.gov.uk 
Reading [ˈrɛdɪŋ] on 204 000 asukkaan kaupunki ja 174 000 asukkaan yhtenäishallintopiiri Berkshiren kreivikunnassa Kaakkois-Englannissa. Se sijaitsee Oxfordin ja Lontoon välissä, 39 kilometriä Oxfordista kaakkoon ja 59 kilometriä Lontoon keskustasta länteen. Kaupungissa toimii yliopisto ja Euroopan sääennustuskeskus ECMWF.
Maantiede

Readingin keskusta sijaitsee Thames- ja Kennetjokien välisellä matalalla harjanteella lähellä jokien yhtymäkohtaa. Kaupunki on kasvaessaan levinnyt myös Kennetin eteläpuolelle ja Thamesin pohjoispuolelle kohti Chilternin kukkuloita. Keskustan ulkopuolella jokilaaksot ovat enimmäkseen rakentamatonta aluetta.
Vuoden lämpimimpiä kuukausia ovat heinäkuu ja elokuu, jolloin keskimääräinen ylin lämpötila on 22 astetta. Pakkaspäiviä on vuodessa keskimäärin 41 kappaletta. Sadetta saadaan 635 mm vuodessa, tasaisesti ympäri vuoden niin että sadepäiviä on 8–11 joka kuukausi.
Historia

Reading mainitaan ensimmäisen kerran dokumenteissa vuonna 871, jolloin tanskalaiset viikingit valtasivat sen. Seuraava maininta on vuodelta 1006, jolloin tanskalaiset polttivat kaupungin.
Keskiajalla Reading kukoisti, koska se sijaitsi kätevästi matkan varrella Lontoosta Englannin länsiosiin, ja oli sovelias yöpymispaikka tällä välillä. Siellä tehtiin kangasta ja parkittiin nahkoja.
1700-luvulle tultaessa monien eri alojen ammattilaiset olivat korvanneet tekstiilien merkityksen työnantajana. Suuri osa kaupungin rakennuksista uusittiin 1700-luvun aikana. Rautatielinja Lontooseen avattiin 1840 ja Bristoliin 1841.
Kulttuuri

Readingissa järjestetään vuosittain suosittu musiikkitapahtuma Reading Festival.
Kaupungista ovat kotoisin muun muassa muusikko Mike Oldfield, Cambridgen herttuatar Kate Middleton, näyttelijät Kate Winslet ja Natalie Dormer, elokuvaohjaaja Sam Mendes, pelisuunnittelija Jeff Minter, televisiopersoona Jeremy Kyle, nyrkkeilijä Michael Sprott ja ralliautoilun vuoden 2001 maailmanmestari Richard Burns. Madejski Stadiumilla pelaa kotiottelunsa valioliigatasoinen jalkapallojoukkue Reading FC.
St. Maryn kirkossa kaupungin keskustassa on erikoinen ruudullinen kellotorni. Sen paikalla oli tärkeä kirkko jo saksien aikana, mutta viikingit tuhosivat sen melkein kokonaan vuonna 1006. Pääasialliset rakenteet ovat viikinkituhoa seuraavalta vuosisadalta, ja kirkkoa uusittiin perusteellisesti 1600-luvun puolivälissä.
Aiheesta muualla

Kuvia tai muita tiedostoja aiheesta Reading Wikimedia Commonsissa
Reading Tourism
Reading FC (Arkistoitu – Internet Archive)
Pyhän Marian katedraali.
Puolustusvoimien logistiikkalaitos

Logistiikkalaitoksen tunnus
Puolustusvoimien logistiikkalaitos (PVLOGL) on vuonna 2012 alkaneen puolustusvoimauudistuksen seurauksena vuoden 2015 alussa perustettu pääesikunnan alainen tulosyksikkö, jonka toimintaa ohjaa puolustusvoimien sotatalouspäällikkö Pääesikunnan logistiikkaosaston avustamana. Logistiikkalaitoksen esikunta sijaitsee Tampereella. Marraskuusta 2024 lähtien laitoksen johtajana on toiminut kenraalimajuri Tero Ylitalo ja apulaisjohtajana insinööriprikaatikenraali Juha-Matti Ylitalo. Logistiikkalaitos tuottaa puolustusvoimien yhteiset logistiikan palvelut sekä mahdollistaa osaltaan puolustusvoimien suorituskyvyn rakentamisen, ylläpidon ja käytön.
Logistiikkalaitokseen kuuluu seitsemän hallintoyksikköä, ja sillä on toimintaa 40 paikkakunnalla. Työntekijöitä on yli 2 200.
Organisaatio > Johtajat

2024–: kenraalimajuri Tero Ylitalo
2022–2024: kenraalimajuri Jari Mikkonen
2020–2022: insinöörikenraalimajuri Kari Renko
Organisaatio > Esikunta

Logistiikkalaitoksen esikunta toimii laitoksen johtajan johtoesikuntana. Sen tehtäviin kuuluu laitoksen toiminnan koordinointi ja kokonaissuunnittelu, laitoksen hallintayksiköiden ohjaaminen ja puolustusvoimien logistiikkajärjestelmään liittyvien kumppanuuksien hallinta. Esikunta ja järjestelmäkeskus suunnittelevat ja toteuttavat puolustusmateriaalihankinnat. Esikunnan tärkeitä kumppaneita ovat muun muassa Leijona Catering Oy, Sotilaskotiliitto ry, Millog Oy, Patria Oy, Senaatti-kiinteistöt Oy ja Puolustuskiinteistöt. Esikunta sijaitsee Tampereella.
Organisaatio > Esikunta > Logistiikkakoulu

Logistiikkakoulu (LOGK) on Logistiikkalaitoksen esikunnan alainen joukkoyksikkö. Se antaa upseerikoulutuksen tutkintoihin sisältyvää ja puolustushaarojen tarpeisiin perustuvaa logistiikan opetusta sekä tuottaa logistiikan ohjesääntöjä ja oppaita. Logistiikkakoulu tekee myös tutkimustyötä puolustusvoimien logistiikkajärjestelmän kehittämiseksi.
Logistiikkakoulu sijaitsee Riihimäellä, jonne se siirtyi vuonna 2015 Lahdesta Hämeen rykmentin lakkauttamisen yhteydessä. Koulu tunnettiin vuoden 2014 loppuun nimellä Huoltokoulu.
Organisaatio > Esikunta > Järjestelmäkeskus

Järjestelmäkeskus on Puolustusvoimien logistiikkalaitoksen johtajan alainen hallintoyksikkö. Järjestelmäkeskuksen vastuulla on teknisten järjestelmien ja materiaalin teknisen elinjakson hallinta, ylläpito ja kunnossapito. Se vastaa hankintatoiminnan teknisestä valmistelusta. Järjestelmäkeskus ylläpitää järjestelmävastuullisena myös järjestelmien tilannekuvaa ja vastaa poikkeusolojen toimintavalmiudesta. Järjestelmäkeskus toimii Tampereella, Jyväskylässä, Riihimäellä ja Turussa. Tampereen Aitovuorentiellä toimii Järjestelmäkeskuksen hallinto-, suunnittelu- ja maajärjestelmäosasto sekä tiedustelu-, valvonta- ja johtamisjärjestelmäosasto. Ilmajärjestelmäosasto toimii Tampereen Vuoreksenkadulla ja Tikkakoskella. Merijärjestelmäosaston toimipiste on Turussa.
Organisaatio > Esikunta > Logistiikkarykmentit

Logistiikkalaitoksella on kolme logistiikkarykmenttiä, 1. LOGR, 2. LOGR ja 3. LOGR, jotka huolehtivat Puolustusvoimien ja Rajavartiolaitoksen hallintoyksiköiden tarvitsemista palveluista. Normaalioloissa logistiikkarykmenttien keskeinen tehtävä on varastoida kaikkien puolustushaarojen sotavarustusta ja valmistautua sen hajauttamiseen valmiutta kohotettaessa. Logistiikkarykmenttien sijainnista ja organisaatioista johtuen niillä on myös erityisiä tehtäviä, kuten 2. logistiikkarykmentin toiminnassa korostuva meripuolustuksen ja 3. logistiikkarykmentin toiminnassa ilmapuolustuksen tukeminen. Logistiikkarykmenttien esikunnat sijaitsevat Kouvolassa, Turussa ja Jyväskylässä.
Organisaatio > Esikunta > Räjähdekeskus

Räjähdekeskus on tuotantolaitos, joka vastaa puolustusvoimien räjähdemateriaalista. Se tuottaa räjähteitä, kunnossapitää niitä, poistaa räjähteitä käytöstä sekä järjestää räjähteiden koetoimintaa. Räjähdekeskuksella on toimintaa Ähtärissä, Haapajärvellä, Keuruulla ja Kankaanpäässä.
Puolustusvoimauudistuksessa haluttiin säilyttää poikkeusolojen vaatimuksien mukaisesti kriittinen osaaminen puolustusvoimilla.lähde? Aiemmin Maavoimien materiaalilaitoksen alaisena toiminut Räjähdekeskus liitettiin Logistiikkalaitokseen.
Organisaatio > Esikunta > Sotilaslääketieteen keskus

Sotilaslääketieteen keskus (SOTLK) vastaa varusmiesten ja puolustusvoimien henkilökunnan terveydestä. Sotilaslääketieteen keskuksen terveysasemia sijaitsee kaikissa varuskunnissa. SOTLK järjestää lääkintähuollon, ympäristöterveydenhuollon ja erityisterveydenhuollon palvelut puolustusvoimissa. Sotilaslääketieteen keskus toimii lisäksi sotilaslääketieteen, ilmailulääketieteen (keskus Helsingissä), sukelluslääketieteen (keskus Kirkkonummen Upinniemessä), kenttälääkinnän sekä suojelulääketieteen (CBRN) tutkimus- ja asiantuntijayksikkönä.
Vuonna 2006 perustettu Sotilaslääketieteen keskus toimi vuoteen 2014 saakka Pääesikunnan alaisuudessa ja sen päätoimipiste oli Hennalan varuskunnassa Lahdessa. Hennalan varuskunnan lakkauttamisen seurauksena Sotilaslääketieteen keskus liitettiin vuonna 2015 Logistiikkalaitokseen ja SOTLK:n esikunta siirtyi Riihimäelle.
Perustaminen

Logistiikkalaitoksen perustaminen oli osa vuosina 2012–2015 toteutettua puolustusvoimauudistusta. Laitoksen perustamisen myötä lakkautettiin Maavoimien materiaalilaitos, Ilmavoimien materiaalilaitos ja Merivoimien materiaalilaitos. Räjähdekeskus ja Sotilaslääketieteen keskus liitettiin logistiikkalaitokseen. Lahdessa sijaitsevan Huoltokoulun ja Puolustusvoimien johtamisjärjestelmäkeskuksen hankeyksikön toiminnot liitettiin laitokseen.
Scott Turner

| Scott Turner |
| --- | --- |

Yhdysvaltain asunto- ja kaupunkikehityksen ministeri
 5.2.2025 alkaen  
Presidentti:  Donald Trump
Edeltäjä:  Marcia Fudge Adrianne Todman (vt.)
Kansanedustaja
 2013 – 2017  
Ryhmä/puolue:  republikaanit
Vaalipiiri:  33. (Teksasin osavaltionparlamentissa)
Henkilötiedot
Syntynyt: 26. helmikuuta 1972 (ikä 52)
Ammatti:  jalkapalloilija
Tiedot
Koulutus:  BA
Tutkinnot:  Illinoisin yliopisto, Urbana-Champaign
Hallitus:  Donald Trumpin II hallitus
 Nimikirjoitus
Scott Turner (s. 26. helmikuuta 1972) on yhdysvaltalainen entinen NFL-tason jalkapalloilija ja republikaanipoliitikko, joka toimii Yhdysvaltain asunto- ja kaupunkikehityksen ministerinä Donald Trumpin II hallituksessa helmikuusta 2025 alkaen. Turner on edustanut republikaaneja Teksasin osavaltionparlamentissa kaksi kautta, ja pyrkinyt turhaan Kalifornian senaattiin.
Turner on palannut amerikkalaista jalkapalloa joukkueissa Washington Redskins, San Diego Chargers ja Denver Broncos.
Sinimatkija

| Sinimatkija |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Matkijat Mimidae
Suku::  Sinimatkijat Melanotis
Laji::  caerulescens
Kaksiosainen nimi
 Melanotis caerulescens  (Swainson, 1827) 

Katso myös
   Sinimatkija Wikispeciesissä   Sinimatkija Commonsissa 
Infobox OKNimi-testi OKIUCN-testi OK: 
Sinimatkija (Melanotis caerulescens) on Meksikossa elävä matkijoiden heimoon kuuluva varpuslintu.
Tunnistaminen

Kooltaan sinimatkija on noin 10 cm. Väritykseltään se on lähes kauttaaltaan harmahtavan sininen. Sininen väri on muuta ruumista tummempi alavatsassa. Lajin päässä on musta naamio silmien ympärillä. Nuoret sinimatkijat ovat väritykseltään aikuisia lintuja mustempia. Ulkonäöltään laji muistuttaa naamiomatkijaa (Melanotis hypoleucus), jonka vatsa on kuitenkin valkoinen. Se on myös levinneisyydeltään eteläisempi. Sinimatkijan laulu muistuttaa taiturimatkijan (Mimus polyglottos) laulua, mutta on matalampaa ja samat säkeet toistuvat harvemmin.
Levinneisyys ja elinympäristö

Sinimatkija on endeeminen laji Meksikon alankomailla. Toisinaan lajia tavataan myös Yhdysvalloissa – havaintoja on muun muassa Texasista, Arizonasta ja New Mexicosta. Sinimatkijan elinympäristöä ovat metsät ja pensaikkomaat aina 2 500 metrin korkeuteen.
Ravinto

Sinimatkijan ravinto koostuu suurimmaksi osaksi hedelmistä sekä hyönteisistä.
Kanadan Grand Prix 2011

|  Kanadan Grand Prix 2011  |
| --- | --- |
 7. osakilpailu 19 osakilpailusta kaudella 2011. 

Päivämäärä:  12. kesäkuuta 2011
Sijainti:  Circuit Gilles Villeneuve, Montreal, Kanada
Ratatyyppi:  Osittainen katurata
Radan pituus:  4,361 km
Kilpailun pituus:  70 kierrosta, 305,270 km
Sää:   Sateinen
Paalupaikka
Kuljettaja:   Sebastian Vettel   (Red Bull)
Paaluaika:  1.13,014
Palkintokoroke
Voittaja:   Jenson Button   (McLaren)
Toinen:   Sebastian Vettel   (Red Bull)
Kolmas:   Mark Webber   (Red Bull)
Nopein kierros
Kuljettaja:   Jenson Button   (McLaren)
Kierrosaika:  1.17,218 (kierroksella 68)
Kanadan Grand Prix 2011 oli Formula 1 -kauden 2011 seitsemäs osakilpailu, joka käytiin 12. kesäkuuta Circuit Gilles Villeneuven osittaisella katuradalla.
Paalupaikalta kilpailuun lähti Red Bull -tallin Sebastian Vettel, jolle paalupaikka oli kauden kuudes. Kilpailu käynnistyi turva-auton vetäessä letkaa märän radan vuoksi. Neljännellä kierroksella turva-auton poistuttua varikolle, törmäsi Lewis Hamilton Mark Webberin auton takapyörään sillä seurauksella, että Webber pyörähti, ja putosi monta sijaa. Kilpailun kahdeksannella kierroksella Hamilton yritti ohittaa Jenson Buttonia, mutta hän sulki linjan, ja Hamilton törmäsi ensin Buttonin takapyörään, ja sitten reunamuuriin. Hän joutui keskeyttämään. Button puolestaan meni varikolle vaihtamaan renkaat. Button sai myös varikon läpiajorangaistuksen ajettuaan liian lujaa turva-autotilanteessa. Kun 24 kierrosta oli ajettu, jouduttiin kilpailu keskeyttämään kaatosateen vuoksi. Tällä hetkellä kärjessä oli Sebastian Vettel, toisena Kamui Kobayashi ja kolmantena Felipe Massa. Tauko venyi lopulta kahden tunnin mittaiseksi, ja kilpailu jatkui turva-auton ajaessa edellä. Kilpailun 37. kierroksella Button osui Fernando Alonson takapyörään, jolloin Alonso pyörähti ja joutui keskeyttämään. Tilanteessa Buttonin rengas hajosi, joten hän joutui käymään varikolla vaihtamassa renkaat ja uuden keulan. Tämän seurauksena Button putosi kilpailussa vielä mukana olleista kuljettajista viimeiseksi, sijalle 21.  Felipe Massan auto hipaisi seinää, kun hän yritti ohittaa eri kierroksella olevaa Narain Karthikeyania kostealta ajolinjalta. Hän joutui käymään varikolla vaihtamassa etusiiven. Kuudentena ajanut Nick Heidfeld joutui keskeyttämään etusiiven irrottua autosta kesken ajon. Hetkeä aiemmin hän oli törmännyt edelle olevan Kamui Kobayashin perään, jolloin etusiipi oli jo hajonnut.
Kilpailun voittoon ajoi lopulta Jenson Button, joka oli välillä viimeisenä kilpailussa. Buttonin voitto varmistui, kun hän ohitti viimeisellä kierroksella kilpailua johtaneen Sebastian Vettelin. Vettel teki ajovirheen, ja Button meni ohi. Vettelin jälkeen kolmanneksi ajoi Mark Webber. Kilpailu kesti yli neljä tuntia kahden tunnin tauon vuoksi. Kilpailusta tuli näin historian pisin F1-kilpailu. Turva-auto oli radalla enemmän kuin missään aikaisemmassa F1-kilpailussa, peräti kuusi kertaa. Kilpailussa tehtiin "eniten turva-auton perässä ajettuja kierroksia" ennätys, kun kilpailussa ajettiin peräti 32 kierrosta turva-auton vetäessä letkaa. Tämä ennätys rikkoitui myöhemmin vuoden 2016 Brasilian GP:ssä
Tulokset

| Sija | Nro | Kuljettaja | Talli | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 4 |  Jenson Button | McLaren-Mercedes | 70 | 4.04.39,537 | 7 | 25 |
| 2 | 1 |  Sebastian Vettel | Red Bull-Renault | 70 | +2,709 | 1 | 18 |
| 3 | 2 |  Mark Webber | Red Bull-Renault | 70 | +13,828 | 4 | 15 |
| 4 | 7 |  Michael Schumacher | Mercedes | 70 | +14,219 | 8 | 12 |
| 5 | 10 |  Vitali Petrov | Renault | 70 | +20,395 | 10 | 10 |
| 6 | 6 |  Felipe Massa | Ferrari | 70 | +33,225 | 3 | 8 |
| 7 | 16 |  Kamui Kobayashi | Sauber-Ferrari | 70 | +33,270 | 13 | 6 |
| 8 | 19 |  Jaime Alguersuari | Toro Rosso-Ferrari | 70 | +35,964 | PL | 4 |
| 9 | 11 |  Rubens Barrichello | Williams-Cosworth | 70 | +45,117 | 16 | 2 |
| 10 | 18 |  Sébastien Buemi | Toro Rosso-Ferrari | 70 | +47,056 | 15 | 1 |
| 11 | 8 |  Nico Rosberg | Mercedes | 70 | +50,454 | 6 |  |
| 12 | 17 |  Pedro de la Rosa | Sauber-Ferrari | 70 | +1.03,607 | 17 |  |
| 13 | 23 |  Vitantonio Liuzzi | HRT-Cosworth | 69 | +1 krs. | 20 |  |
| 14 | 25 |  Jérôme d'Ambrosio | Virgin-Cosworth | 69 | +1 krs. | 23 |  |
| 15 | 24 |  Timo Glock | Virgin-Cosworth | 69 | +1 krs. | 21 |  |
| 16 | 21 |  Jarno Trulli | Lotus-Renault | 69 | +1 krs. | 18 |  |
| 17 | 22 |  Narain Karthikeyan | HRT-Cosworth | 69 | +1 krs. | 22 |  |
| 18 | 15 |  Paul di Resta | Force India-Mercedes | 67 | Ulosajo | 11 |  |
| Kesk. | 12 |  Pastor Maldonado | Williams-Cosworth | 61 | Ulosajo | 12 |  |
| Kesk. | 9 |  Nick Heidfeld | Renault | 55 | Ulosajo | 9 |  |
| Kesk. | 14 |  Adrian Sutil | Force India-Mercedes | 49 | Kolari | 14 |  |
| Kesk. | 5 |  Fernando Alonso | Ferrari | 36 | Kolari | 2 |  |
| Kesk. | 20 |  Heikki Kovalainen | Lotus-Renault | 28 | Vetoakseli | 19 |  |
| Kesk. | 3 |  Lewis Hamilton | McLaren-Mercedes | 7 | Kolari | 5 |  |
Lähde:
Aiheesta muualla

Kuvia tai muita tiedostoja aiheesta Kanadan Grand Prix 2011 Wikimedia Commonsissa
Formula 1 Grand Prix du Canada 2011 (Arkistoitu – Internet Archive)
Formula 1 -luokan Kanadan Grand Prix’t
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| 1950-luku | 1950 | 1951 | 1952 | 1953 | 1954 | 1955 | 1956 | 1957 | 1958 | 1959 |
| 1960-luku | 1960 | 1961 | 1962 | 1963 | 1964 | 1965 | 1966 | 1967 | 1968 | 1969 |
| 1970-luku | 1970 | 1971 | 1972 | 1973 | 1974 | 1975 | 1976 | 1977 | 1978 | 1979 |
| 1980-luku | 1980 | 1981 | 1982 | 1983 | 1984 | 1985 | 1986 | 1987 | 1988 | 1989 |
| 1990-luku | 1990 | 1991 | 1992 | 1993 | 1994 | 1995 | 1996 | 1997 | 1998 | 1999 |
| 2000-luku | 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| 2010-luku | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 |
| 2020-luku | 2020 | 2021 | 2022 | 2023 | 2024 |  |  |  |  |  |
Radat: Mosport International Raceway (1967, 1969, 1971–1974, 1976–1977) Circuit Mont-Tremblant (1968, 1970) Circuit Gilles Villeneuve (1978–1986, 1988–2008, 2010–2019, 2022–)
Osakilpailut Formula 1 -kaudella 2011
| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
|  Bahrain |  Australia |  Malesia |  Kiina |  Turkki |  Espanja |  Monaco |  Kanada |  Eurooppa |  Britannia |
|  Saksa |  Unkari |  Belgia |  Italia |  Singapore |  Japani |  Korea |  Intia |  Abu Dhabi |  Brasilia |
Kanalláki

| Kanalláki Καναλλάκι |
| --- | --- |
 Kanalláki
 Koordinaatit: 39°14′02″N, 20°36′00″E 
Valtio:  Kreikka
Alue:  Epeiros
Alueyksikkö:  Préveza
Kunta:  Párga
Kunnallisyksikkö:  Fanári
Hallinto:  
 – Asutustyyppi:  kaupunki
 – Kallikrates-koodi:  2103010101
Väkiluku (2011):  2 513
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Kanalláki (kreik. Καναλλάκι; kath.kreik. Καναλλάκιον, Kanallákion) on Kreikan kaupunki, joka kuuluu hallinnollisesti Párgan kuntaan, Prévezan alueyksikköön ja Epeiroksen alueeseen. Aiemmin kaupunki kuului Fanárin kuntaan ja vuodesta 2011 lähtien Párgan kunnan Fanárin kunnallisyksikköön. Kaupunki muodostaa oman kaupunkiyhdyskuntansa (Δημοτική Κοινότητα Καναλλακίου, Dimotikí Koinótita Kanallakíou). Kaupungin väkiluku on 2 513 (vuonna 2011). Kanalláki on Párgan kunnan kuntakeskus.
Kanalláki sijaitsee noin 35 kilometriä Prévezasta pohjoisluoteeseen ja saman verran Ártasta länsiluoteeseen. Kaupungin lähellä sijaitsi antiikin aikana Pandosian kaupunki.
Pykriitti

Pykriitin tekoon vaadittu sahanpuru ja vesi oikeassa sekoitussuhteessa.
Kiväärin luodin osumia pykriittilohkossa.
Pykriitti on puukuiduista, kuten sahanpuruista ja/tai selluloosasta, kuten paperi (~14 paino-%) sekä jäästä (~86 paino-%) valmistettu komposiittimateriaali.
Pykriitti on tavallista jäätä kovempaa eikä pirstoudu yhtä helposti siihen kohdistetusta iskusta. Pykriitin pienen lämmönjohtavuuden vuoksi se on hitaasti sulavaa. Pykriittiä voidaan muokata haluttuun muotoon ennen jäädytystä. Jäätyessään pykriitti laajenee. Yli –15 °C lämpötilassa pykriitti vajoaa oman painonsa alla.
Nimensä pykriitti on saanut brittiläisen keksijän Geoffrey Pyken mukaan. Pyke ideoi toisen maailmansodan aikana valtavaa, pykriitistä valmistettua Habakkuk -lentotukialusta. Idean mukaan alusta olisi sen valtavan koon ja pykriitin ominaisuuksien vuoksi ollut hankala upottaa. Prototyyppi rakennettiin vuonna 1943 – varsinaista alusta ei koskaan käytetty.
Alankomaalaisen Eindhovenin teknillisen yliopiston tutkijat ja opiskelijat rakensivat talvella 2013–2014 Pohjois-Karjalan Juuan kuntaan pykriitistä siihen saakka maailman suurimman jääkupolin. Kupoli liittyi hankkeeseen, jossa tutkittiin pykriitin käyttöä rakentamisessa. Rakennelma oli läpimitaltaan 30 metriä ja korkeudeltaan 10 metriä. Valmistukseen käytettiin kookasta ilmatäytteistä muottia. Seuraavana talvena hanke sai jatkoa, kun pykriitistä rakennettiin Barcelonan Sagrada Família -katedraalin torneja jäljitteleviä pykriittitorneja.
Alankomaalaisia rakennustekniikan tutkijota ja opiskelijoita rakentamassa pykriittijääkupolia Pohjois-Karjalan Juuassa (12/2023-1/2014).
Pykriittikupoli kiinnosti yleisöä.
Sisänäkymä pykriittikupolista (1/2014).
Pyrkiitistä rakennettuja, Barcelonan Sagrada Família -katedraalin tornien pienoismukaelmia (1/2015).
Yrjö Marjokorpi

Yrjö Marjokorpi, sukunimi vuoteen 1906 Hahl (25. kesäkuuta 1903 Heinola – 18. maaliskuuta 1974) oli suomalainen diplomiurkuri, musiikkiarvostelija, kuoronjohtaja ja musiikin opettaja.
Yrjö Marjokorven vanhemmat olivat maanviljelijä Kaarlo Enok Marjokorpi (Hahl) ja Ida
Josepintytär. Hän opiskeli Helsingin kirkkomusiikkiopistossa 1921–1924 ja Helsingin konservatoriossa 1926–1930 suorittaen urkudiplomin 1930. Marjokorpi teki opintomatkan Ranskaan 1931.
Marjokorpi oli Lopen seurakunnan urkurina 1929–1934 ja Tampereen Aleksanterin kirkon urkurina vuodesta 1934. Hän oli tamperelaisen Aamulehden musiikkiarvostelijana vuodesta 1941, Tampereen musiikkiopistossa opettajana 1935–1939 ja uudelleen vuodesta 1949 alkaen sekä Tampereen kaksoistyttölyseon laulun tuntiopettajana vuodesta 1943 alkaen.
Marjokorpi piti urkukonsertteja, johti kuorokonsertteja ja toimi avustavana solistina ja säestäjänä. Hän sai director musices-arvonimen 1943. Marjokorpi oli Jäämien Kuoron taiteellisena johtajana 1948–1950 ja vuonna 1943 perustetun Laulu-Siskot-naiskuoron johtajana 1943–1953.
Yrjö Marjokorpi oli naimisissa 1931–1943 ekonomi Alli Maria Vehasen (k. 1943) kanssa ja vuodesta 1949 filosofian maisteri Annikki Rautajärven kanssa.
Yrjö Marjokorpi on haudattu Kalevankankaan hautausmaalle.